Sojuz MS-09

Sojuz MS-09 () bija Krievijas kosmosa kuģis apkalpes nogādāšanai uz Starptautisko kosmosa staciju (SKS). Orbītā palaists 2018. gada 6. jūnijā. Uz zemes nolaidās .

 Apkalpe 
Kuģa Sojuz MS-09 apkalpe augšupceļā un lejupceļā:
Kosmonauts Amats Lidojums pēc skaitaValsts, organizācija Sergejs Prokopjevs ↑↓ Komandieris 1. , Roskosmos Aleksandrs Gersts ↑↓ Lidojuma inženieris 1 2. , EKA Serēna Aunjona-Čenselora ↑↓ Lidojuma inženieris 2 1. , NASA

Dublējošā apkalpe:
 Oļegs Konoņenko, komandieris, Roskosmos 
 Dāvids Senžaks, lidojuma inženieris, Kanādas kosmosa aģentūra, 
 Enna Makleina, lidojuma inženieris, NASA, 

Sākotnēji Sojuz MS-09 pamatapkalpē bija iekļauti Aleksandrs Samokutjajevs (komandieris), Aleksandrs Gersts un Dženeta Epsa.
2016. gada oktobrī Samokutjajevu nomainīja Antons Škapļerovs.
2017. gada martā Sojuz MS-07 komandieris Aleksandrs Skvorcovs sporta treniņu laika guva traumu, un viņu Sojuz MS-07 pamatapkalpē nomainīja Škapļerovs. 21. aprīlī par Sojuz MS-09 pamatapkalpes komanieri tika apstiprināts Sergejs Prokopjevs.
2018. gada 18. janvārī Dženeta Epsa tika nomainīta ar dublieru apkalpes bortinženieri Serēnu Aunjonu-Čenselori.

 Lidojuma gaita 
Sojuz MS-09 tika palaists  11:12:40 UTC ar nesējraķeti Sojuz-FG no Baikonuras kosmodroma 1. starta laukuma 5. palaišanas iekārtas.

Kosmosa kuģis ar staciju saslēdzās 8. jūnijā 13:01 UTC pie Rassvet moduļa. Tuvošanās un saslēgšanās notika automātiskā režīmā.

29. augustā aptuveni 23:00 UTC, kad stacijas apkalpe gulēja, lidojuma vadības darbinieki pamanīja nelielu gaisa spiediena samazināšanos. Kad apkalpe piecēlās, viņiem tika paziņots par noplūdi. Pēc plašām pārbaudēm tika noskaidrots, ka gaiss izplūst no Sojuz MS-09. Tā orbitālajā nodalījumā tika atrasts caurums divu milimetru diametrā. Sākotnēji kosmonauti tam virsū uzlīmēja lentu, un gaisa spiediens kādu brīdi stabilizējās, bet vēlāk atkal sāka kristies. Pa dienu atmosfēra tika papildināta ar gaisa krājumiem, un apkalpe tika instruēta remonta veikšanai. 17:00 UTC caurums bija pārklāts ar epoksīda un auduma ielāpu. Sākotnēji tika pieņēmts, ka kosmosa kuģim bija trāpījis mikrometeorīds vai kosmiskā atlūza. 3. septembrī Roskosmos publiskoja informāciju, ka uzņemtos attēlos var redzēt urbja iedarbības pēdas.

Lai apskatītu urbto caurumu no ārpuses un paņemtu paraugus no materiāla, ar kuru bijis aizdarīts caurums, 11. decembrī 57. ekspedīcijas dalībnieki Oļegs Konoņenko un Sergejs Prokopjevs veica iziešanu kosmosā.

No stacijas Sojuz MS-09 atvienojās  01:40 UTC. Zemi nolaižamais aparāts sasniedza 05:02 UTC, 147 km uz dienvidaustrumiem no Žezkazghanas, Kazahstānā. Lidojuma ilgums — 196 dienas 17 stundas 50 minūtes.

 Atsauces 

 Ārējās saites 
 Хроника подготовки и полёта корабля «Союз МС-09» с экипажем 56/57-й экспедиции МКС (ISS-55S) astronaut.ru 
 Soyuz MS-09 arrives at ISS Anatoly Zak, russianspaceweb.com

Kategorija:Sojuz kosmosa kuģi
Kategorija:Sojuz pilotējamie lidojumi